EA: Anthem saapuu ensi vuoden alussa, uusi Battlefield lokakuussa / Uutiset / www.pelaajalehti.com
BioWaren Anthem-toimintapelin julkaisu on siirtynyt ensi vuoden alkupuolelle, julkaisija EA vahvistaa.
Alun perin kuluvan vuoden loppupuolella ilmestyväksi kaavaillun Anthemin kerrotaan nyt ilmestyvän ensi vuoden ensimmäisellä neljänneksellä. Viime viikolla virinneiden huhujen mukaan alkuperäinen julkaisuikkuna ei koskaan ollut realistinen suunnitelma. EAn talousjohtaja Blake Jorgensenin mukaan kyseessä ei kuitenkaan ole viivästys, vaikka julkaisupäivä onkin siirtynyt alkuperäisestä suunnitelmasta.
-Se ei ole viivästys, Jorgensen kertoi Wall Street Journalille.
-Ihmiset yrittävät luoda tarinaa.
Anthemin sijaan EA aikoo julkaista syyskaudella uuden Battlefield-pelin, mihin Anthemin julkaisupäivän siirtyminenkin liittyy. Uuden Battlefieldin julkaisua kaavaillaan lokakuuksi, ja Anthemin haluttiin ilmestyvän pelijulkaisujen näkökulmasta hiljaisempaan aikaan.
Uudesta Battlefield-pelistä ei tällä haavaa ole paljastettu tarkempia tietoja, mutta jo joulukuussa liikkuneiden huhujen mukaan EA työstäisi jatkoa Battlefield Bad Company -sarjaan. Huhut tosin kertovat myös mahdollisesta toiseen maailmansotaan sijoittuvasta Battlefield-pelistä. Lokakuun Battlefieldin anti vahvistunee viimeistään kesäkuun E3-messuilla tapahtuvan julkistuksen yhteydessä.
Steamin tv-käyttöliittymä laitetaan uuteen uskoon
zappah	Ke, 01/31/2018 - 10:55
Kovin tutunoloinen uutinen...
https://www.pelaajalehti.com/uutiset/biowaren-kunnianhimoisen-anthemin-raportoidaan-myohastyvan-ensi-vuodelle
Riepu	Ke, 01/31/2018 - 11:33
Niin, ensin viivästyksestä huhuiltiin, nyt se vahvistettiin kommenttien ja muun infon kera.
Make-1991	Ke, 01/31/2018 - 12:28
Viitaten tuohon aikaisempaan huhu ilmoitukseen että Microsoft ostaisi EA:n ni juuri nämä pelit on ne jotka itseäni harmittaa eniten jos se menee läpi.
snaketus	Ke, 01/31/2018 - 13:36
Lainaus Make-1991
Meinaat, että näistä tulisi Xbox yksinoikeuksia? En usko, että moista tapahtuisi vaikka Microsoft puljun valtaisikin. Toivottavasti ei kuitenkin.
Lapista92	Ke, 01/31/2018 - 14:10
Toivotaan, että tuo bad company pitäisi paikkansa. Tuo ensimmäinen ja toinen maailman sota ei oikein pure meikäläiseen. Battlefield 1 jäi aika nopeasti pölyttymään hyllyyn, mutta bf4 se porskuttaa menoaan :)
Haerski	Ke, 01/31/2018 - 14:28
EAn talousjohtaja Blake Jorgensenin mukaan kyseessä ei kuitenkaan ole viivästys, vaikka julkaisupäivä onkin siirtynyt alkuperäisestä suunnitelmasta.
EA-Suomi-EA -sanakirjani kertoo seuraavaa:
EA: "Se ei ole viivästys" --> Suomi: "Se on viivästys"
Hepii89	Ke, 01/31/2018 - 15:23
Oispa ww2 , bf1 on jo aika kova.
Bloob	Ke, 01/31/2018 - 18:51
Piti varmaankin vaihtaa lootbox-systeemiä hieman
zappah	Ke, 01/31/2018 - 21:42
Oli miten oli niin uutinen on muutoin melkein identtinen infonsa puolesta. Ainoa ero lienee pienet tarkennukset ja suorempi lähde. Ja mistäpä sitä tietää vaikka alkuperäinenkin lähde olisi ollut EA:n piiristä.
Riepu	Ma, 02/05/2018 - 00:12
[quote="Riepu"]Niin, ensin viivästyksestä huhuiltiin, nyt se vahvistettiin kommenttien ja muun infon kera.[/quote]Oli miten oli niin uutinen on muutoin melkein identtinen infonsa puolesta. Ainoa ero lienee pienet tarkennukset ja suorempi lähde. Ja mistäpä sitä tietää vaikka alkuperäinenkin lähde olisi ollut EA:n piiristä.
Alkuperäinen huhuhan nimenomaan varmasti oli EA:n piiristä, siksi se osui oikeaan.
Merkittävän yrityksen ja sen isompien tuotteiden nykytilaa ja -toimintaa heijastavan huhun varmistuminen varsinkin lisätietojen kera on nimenomaan uutinen itsessään. Ei se auta ketään, jos kerrotaan huhusta ja sitten se jätetään roikkumaan, kun lisätietoja on saatavilla.